Up-265/05
Natisni
Opravilna št.:
Up-265/05
Datum odločitve:
15. 12. 2006
ECLI:
ECLI:SI:USRS:2006:Up.265.05
Akt:
Ustavna pritožba zoper sodbo Vrhovnega sodišča št. II Ips 424/2003 z dne 11. 11. 2004 v zvezi s sodbo Višjega sodišča v Ljubljani št. I Cp 159/2003 z dne 6. 3. 2003 in s sodbo Okrožnega sodišča v Ljubljani št. P 80/2000 z dne 11. 11. 2002
Izrek:
Ustavna pritožba zoper sodbo Vrhovnega sodišča št. II Ips 424/2003 z dne 11. 11. 2004 v zvezi s sodbo Višjega sodišča v Ljubljani št. I Cp 159/2003 z dne 6. 3. 2003 in s sodbo Okrožnega sodišča v Ljubljani št. P 80/2000 z dne 11. 11. 2002 se ne sprejme.
Evidenčni stavek:
Če očitno ne gre za kršitev človekovih pravic ali temeljnih svoboščin, zatrjevanih v ustavni pritožbi, Ustavno sodišče ustavne pritožbe ne sprejme v obravnavo.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
5.2 - Temeljne pravice - Enakost (14.2).	
5.3.13.18 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Enakost orožij (22, 14).
Pravna podlaga:
Člen 14.2, 22, Ustava [URS] 
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
29. 3. 2005
Vrsta odločitve:
sklep
Vrsta rešitve:
nesprejem ustavne pritožbe
Dokument:
US26939
Dokument v PDF obliki:
Up-265-05.pdf
117 KB
Prenesite datoteko
Up-265/05-5
15. 12. 2006
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata 30. novembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Vrhovnega sodišča št. II Ips 424/2003 z dne 11. 11. 2004 v zvezi s sodbo Višjega sodišča v Ljubljani št. I Cp 159/2003 z dne 6. 3. 2003 in s sodbo Okrožnega sodišča v Ljubljani št. P 80/2000 z dne 11. 11. 2002 se ne sprejme.
Obrazložitev
1. Okrožno sodišče je v pravdnem  postopku zavrnilo tožbeni zahtevek pritožnice (v pravdi tožnice). Z njim je zahtevala ugotovitev, da je posojilna pogodba, ki jo je sklenila s toženo stranko, nična in da mora toženi stranki vrniti le neodplačani del posojila v višini 28.266 DEM v tolarski protivrednosti na dan plačila z 8 % letnimi obrestmi in z zakonskimi zamudnimi obrestmi. Višje sodišče je zavrnilo pritožničino pritožbo, Vrhovno sodišče pa je zavrnilo njeno revizijo. Odločitev temelji na presoji, da pogodba ni nična, ker pritožnica ni dokazala obstoja elementov oderuštva iz prvega odstavka 141. člena Zakona o obligacijskih razmerjih (Uradni list SFRJ, št. 29/78 in nasl. – ZOR).
2. Pritožnica se s tako odločitvijo ne strinja in meni, da so sodišča kršila 14. in 22. člen Ustave. Trdi, da je pogodba nična in da od toženca ni prejela toliko denarja, kot so ugotovila sodišča.
3. Pritožnica sicer zatrjuje kršitev 14. in 22. člena Ustave, vendar teh očitkov ne utemelji. S svojimi navedbami zgolj nasprotuje dejanskim ugotovitvam in pravni oceni sodišč. S tem pa ustavne pritožbe ni mogoče utemeljiti. V skladu s prvim odstavkom 50. člena Zakona o Ustavnem sodišču (v nadaljevanju ZUstS) Ustavno sodišče namreč ne preizkuša same po sebi pravilnosti ugotovitve dejanskega stanja in uporabe zakona, temveč preizkusi le, ali so bile z izpodbijano odločitvijo kršene človekove pravice ali temeljne svoboščine.
4. Ker očitno ne gre za kršitve človekovih pravic ali temeljnih svoboščin, kot jih zatrjuje pritožnica, Ustavno sodišče ustavne pritožbe ni sprejelo v obravnavo.
5. Senat Ustavnega sodišča je sprejel ta sklep na podlagi prve alineje drugega odstavka 55. člena ZUstS v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić